Olyat tud az új Huawei telefon, hogy alig hiszünk a szemünknek – videók
Nem csak remek telefon, töltőállomásnak sem utolsó a kedden bemutatott Mate 20 Pro. Mutatjuk a funkciót, amellyel más mobilokat is tölthet, ha aktiválja a vonatkozó beállítást.
A vezeték nélküli töltés remek találmány, hiszen így kábelek nélkül, sokkal kényelmesebben lehet energiához juttatni mobilunkat. A Huawei kedden bemutatott Mate 20 Prója is rendelkezik ezzel a lehetőséggel, mely ráadásul némi csavart is tartogat: a telefon ugyanis más készülékeket is képes tölteni.

Nem eget rengető trükkről van szó, a Huawei mindössze annyit csinált, hogy a töltőpadok funkcióját új mobiljába építve lehetővé tette, hogy más készülékek energiát tudjanak elszívni tőle. Ez minden olyan mobilnál működik, amely támogatja a Qi töltés technológiáját, használatához pedig semmi egyéb nem szükséges: egyszerűen aktiválni kell a Mate 20 Pro beállítási között, majd pedig a merülőben lévő készüléket ráhelyezni a mobilra. Itt 6:44-től egy iPhone Xs Max-szal mutatják be a funkció működését:

Mivel ebben az esetben a Huawei készletei “vándorolnak át" a tölteni kívánt telefonba, értelemszerű, hogy előbbi veszít is valamit a kapacitásából. Mindenesetre remek húzás ez, főleg akkor, ha nincs más lehetőség a kéznél.

Ha máskor is tudni szeretne hasonló dolgokról, kövesse a HVG Tech rovatának Facebook-oldalát.
töltése vezeték nélküli töltés telefontöltés Huawei Mate 20 Pro Qi Qi töltő Mate 20 Pro Qi szabvány iPhone XS Max Huawei